Hylje- ja norppakanta kasvaa Itämerellä – Norppamäärät vaihtelevat huhtikuisten jäätilanteiden mukana | Yle Uutiset | yle.fi
5.11.2019 klo 09.27päivitetty 5.11.2019 klo 14.32
Harmaahylje eli halli Suomenlahdella.AOP
Tänä vuonna Itämerellä on nähty runsaat 38 000 harmaahyljettä eli hallia, kertoi Luonnonvarakeskus Luke (siirryt toiseen palveluun) tänään tiistaina. Aiemmissa laskennoissa nähtyjen hallien määrä on pysynyt vuosia noin 30 000 yksilössä. Näistä Suomen merialueella oli tosin vain 14 200 yksilöä.
Saimaannorppiakin hieman enemmän
Hitusen kasvua on ollut myös makean veden harvinaisuutemme, jääkauden jälkeen saarroksiin jääneen saimaannorpan tilanteessa. Nyt tosin puhutaan vain paristakymmenestä yksilöstä eikä sadoista tai tuhansista, niin kuin Itämeren hylkeiden kohdalla.
Tänä vuonna Saimaalle syntyi 88 kuuttia ja kaikkiaan norppia Saimaalla on 410 Metsähallituksen viimeisimmän arvion mukaan. Saimaannorppa on silti erittäin uhanalainen. Aiemmassa arviossa lukema oli arviolta 380–400.
Alla on lyhyt otos Radio Suomen lähetyksestä, joka kertoo kovan onnen Sanelma-norpan ajautuneen on rantaan jo toistamiseen. Eläinlääkäri Pekka Sarkanen kutsuttiin tarkastamaan tilanne:
Etelä-Savon pelastuslaitos sai viime lauantaina ilmoituksen, jonka mukaan rantaan oli ajautunut pieni norppa. Soittajan mukaan norppa ei vaikuttanut hyvinvoivalta. Eläinlääkäri Pekka Sarkanen tekee vapaaehtoistyötä norppien hyväksi ja tuntee Sanelman hyvin.
Lue tai katso myös:
Harmaahylkeen laulu – Juha Taskisen kuvaama dokumentti pienen kuutin kasvamisesta hylkeeksi ja hylkeen elämään liittyvistä uhista. (9.10. 2004). (U)
hylkeettiedeKotimaahalli (hylkeet)norppaItämeriLuonnonvarakeskusmerinisäkkäätympäristötieteetympäristöntutkimus